والصلاة والسلام على رسول الله صلى الله عليه واله وصحبه ومن والاه وبعد. ما تيجوا نعمل رحلة مع بعض رحلة مع الصلاة نشوف كده الرحلة دي من اول القبر. اول ما بادخل القبر لحد ما ان شاء الله ربنا سبحانه وتعالى يكرمنا بدخول الجنة
رحلة سريعة كده على المحطات بتاعة الاخرة كلها وتعالوا نشوف كده رحلتنا مع الصلاة هيبقى شكلها ازاي انا شوفوا سبحان الله كل ما ببص في وجوهكم كده ربنا يا رب يبارك فيكم. وانا بدي درس بعد الصلاة اقول سبحان الله والله العزيم يا بختكم
يا بختكم ان انتم من الناس اللي ربنا سبحانه وتعالى حبب اليكم الصلاة يا بختكم ان انتم من الناس اللي ربنا جعلكم محبين للمساجد يا بختكم ويا سعدكم مع بداية الرحلة بقى رحلة حقيقية من اول ما الانسان بيخش القبر بتاعه لحد ما يخش الجنة
يا بختكم بالصلاة يا بختكم بالمساجد تعالوا مع بعض كده نشد الحزام ونطلع مع بعض الرحلة دي الانسان اللي ربنا سبحانه وتعالى حبب له الصلاة وحبب له التواجد دايما في المسجد. اول ما بيخش قبره كل مشكلة من مشكلات القبر اللي النبي
صلى الله عليه وسلم حكاها لنا لا خوف عليك وانت جوة القبر طالما انت كنت محافز على الصلاة بس ازاي مع ان النبي صلى الله عليه وسلم قال لنا ان هذه القبور مملوءة ظلمة على اهلها
قبور مليانة ضلمة. لا لأ ما تشيلش هم. ما هو سيدنا النبي طمن قلوبنا وقال لنا الصلاة نور. فتخش صلاتك معك وانت جوة القبر فتنور لك قبرك. فانت مش شايل هم الظلمة
وسيدنا النبي صلى الله عليه وسلم لما علم اصحابه ده كانوا محافظين قوي على صلاتهم حتى ان سلمان رضي الله عنه سلمان الفارسي كان كل يوم صل بالليل قيام ليل فيسألوه انت ليه مداوم دايما على قيام الليل؟ فكان يقول لهم ركعتان في ظلمة الليل لظلمة القبر
واذا كان قيام الليل بينور القبر فما بالكم بالصلوات المفروضة هتعمل ايه جوة القبور؟ واذا كان الانسان منا سمع في احاديث كتيرة جدا عن عذاب القبر وما في القبر من عذاب فانت ما تشيلش هم طالما انت مداوم على صلاتك. لان النبي
صلى الله عليه وسلم علمنا وقال لنا ان العبد المؤمن اذا كان في في قبره كانت صلاته عند رأسه. فاذا اوتي بالعذاب قالت الصلاة ما قبل في مدخل ما قبلي مدخل. الراجل ده لا يعذب ابدا في القبر. ليه؟ حافز على صلاته. محافظ على تواجده في المسجد
حافظ على صلوات النوافل يتعذب ازاي في القبر يأذن الله سبحانه وتعالى انك تسيب المرحلة دي تطلع المرحلة التانية بعدما ينفخ اسرافيل في الصور. ويطلع الناس من القبور والناس خايفة ومرعوبة ومع الاهوال الكبار العظام والشمس قربت قوي من الرؤوس والناس بتنصهر في عرقها يا بختك بصلاتك
يا بختك بحفاظك على التواجد في المسجد يا بختك والله. واللي حافز على الصلاة وحافظ على التواجد في المسجد ما يشيلش هم قرب الشمس من الرؤوس لان سيدنا النبي علمنا ان اللي يحافز على صلاته ويحافز على تواجده في المسجد ده لا يصيبه ابدا من حق
حر الشمس يوم القيامة شهي موطن تاني خالص. سيدنا النبي صلى الله عليه وسلم بيقول لنا في الحديث سبعة يظلهم الله في ظله يوم لا ظل الا ظله ومنهم رجل قلبه معلق
مساجد. فلما كان قلبه متعلق بالمساجد ومتعلق بالصلاة ومحافظ عليها. يوم القيامة كان في ظل عرش الرحمن سبحانه وتعالى. هو الشايل هم الشمس ولو الناس في اليوم ده عطشانين عطش رهيب ونفسهم يشربوا من حوض النبي صلى الله عليه وسلم فهنيئا لك بالصلاة
لان النبي علمنا ان علشان نشرب من حوضه يوم القيامة لازم تحقق شرط. لازم تحقق الشرط والشرط انك تيجي يوم القيامة بالعلامة اللي النبي يعرفك بها انك من امته. النبي بيقولوا له يا رسول الله انت ازاي هتعرف امتك يوم القيامة وانت واقف على
حوض فقال انهم يدعمون يوم القيامة غرا وجوههم منورة. من اثار السجود صلاة محجلين ايديهم ورجليهم منورة من اثار الوضوء. فاللي ييجي يوم القيامة ومعه العلامة دي كان محافظ على الصلاة. جاي العلامة ظاهرة عليه النبي
قولوا تعالى تعال انا في الوقت ده اشربك من الحوض بتاعي. نتقل على مرحلة تالتة وهي مرحلة الوقوف بين يدي الله للحساب محافز على صلاتك ما تشيلش هم. اوعى تشيل هم حاجة. اسهل حاجة في الحساب ان ربنا جعل الحساب
بالصلاة. فلو كنت محافظ عليها كل اللي جاي في الحساب بقى سهل وهيبقى حسابك سهل. وهيبقى حسابك يسير. كما قال صلى الله الله عليه وسلم اول ما يسأل عنه العبد يوم القيامة من عمله
الصلاة فاذا صلحت طب فين باقي العمل النبي يقول فاذا صلحت فقد فاز وانجح. خلاص واقف بين ايدين ربنا صلاتك اخبارها ايه؟ الحمد لله كنت من المداومين مش على الصلاة. انا كنت من المداومين على الصف الاول
عدي عدي طب هعدي من الحساب ما انا رايح للميزان. وعايز حسنات كتير. لن تجد عمل. حسناته اكثر من الصلاة وانا دايما بقول لكم خدوا بالكم النبي صلى الله عليه وسلم بيقول لنا على صلاة الجنازة اللي هي مش فرض عين علينا. مش فرض
ولكن يعني هي ازا فعلها البعض سقطت عن الباقين صلاة الجنازة النبي يقول اللي يصلي على جنازة كتب له قيراط. قالوا وما القيراط؟ قال كجبل احد حسنات. ازا كانت الصلاة
اللي هي صلاة الجنازة اجرها كجبل احد حسنات. امال صلاة الفريضة شكلها عامل ازاي صلاة الفريضة تقيلة ازاي ياه تعدي على الحساب. تعدي بسلام بفضل الله سبحانه وتعالى. وتعدي من على الميزان لما يتحط في كفة حسناتك
ملايين الحسنات قصاد كل صلاة انت بتقولها وانا والله انا عارف انا بقول ايه. كل صلاة انت بتجني من وراها ملايين حسنات الخطوة بحسنة. رايح جاي الحرف بحسنة لسبعمية والله يضاعف لمن يشاء. السجدة لها اجرها والركوع له اجره
سبحان الله امر عجيب والله ننتقل لمرحلة اخرى وهي مرحلة المرور على الصراط. ما تشيلش هم رد عليه ظلام شديد هل الظلم شديد؟ عايزين نور معنا. ما تقلقش. ما انت مشيك لصلاة العشاء ولصلاة المغرب ولصلاة الفجر
ده يخلي لك نور عظيم اكتر نور يوم القيامة ربنا يديه لحد يديه للي كان محافظ على الفجر والعشاء كما قال صلى الله عليه وسلم بشر المشائين في الظلمات الى المساجد بالايه؟ ها؟ بالنور التام يوم القيامة
نور تام عظيم يوم القيامة. انت ليه خدت النور التام ده؟ خد بالك النبي قال بالنور التام. يعني ما فيش فيه نقص نور تام. ده منين ؟ صلاة العشاء وصلاة الفجر. صلاة المغرب. الصلوات اللي بتكون في الليل
لحد ما نيجي عند مرحلة بقى هي من اخطر المراحل بعد الصلاة ينادي ربنا تبارك وتعالى لتتبع كل امة من كانت تعبد في الدنيا اللي كان بيعبد الشمس تخيل له الشمس تهوي الشمس في النار ينزلوا وراها
واللي كان بيعبد الكواكب تظهر له الكواكب تنزل في النار ينزلوا وراها. كل حد كان بيعبد حد في الدنيا يظهر له ينزل في النار ينزل وراه حتى تبقى هذه الامة
فيسألهم ربنا تبارك وتعالى ماذا تنتظرون فيقولون ننتظر ربنا فقال وهل بينكم وبين ربكم من علامة؟ قالوا له اه. في علامة بينا وبينه فيقول لهم وما هذه العلامة؟ فيقرأون هذه الايات يوم يكشف عن ساق ويدعون الى السجود فلا يستطيعون
فيتجلى لهم ربنا تبارك وتعالى في احسن صورة فلا يبقى احد كان يسجد لله في الدنيا الا سجد لله في هذه اللحظة اول ما يسجدوا لله سبحانه وتعالى يقول لهم خلاص عدوا بقى
طب واللي ما كانش بيصلي قال ويصبح الذين الذين كانوا لا يصلون في الدنيا تصبح ظهورهم قد طبق كلما اراد الواحد منهم ان يسجد خر على وجهه. خر على قفاه يتقلب على ضهره. ييجي يسجد كده يتقلب على ضهره
وتلا النبي قول الله عز وجل ويدعون الى السجود فلا ما يعرفوش ما يعرفوش فلا يستطيعون خاشعة ابصارهم هم ترهقهم ذلة وقد كانوا يدعون الى السجود وهم ايه؟ زمان في الدنيا قلنا لك صلي ما صلاش. ييجي في الامتحان ده الامتحان ده
السجدة دي دي اهم سجدة في حياتك اهم سجدة في عمرك كله. ربنا يقول لك اسجد. اللي يسجد هيعدي. ومش هيسجد الا اللي كان بيسجد في الدنيا يخش الجنة بس خلاص بقى الصلاة سابتنا لا
ما تسيبكش تاخد بايدك الصلاة كده وتقول لربنا انا لا ارضى لصاحبي الا انه يكون في اعلى المنازل. ده كان مداوم على الصلاة فربنا سبحانه وتعالى يقول لك كل سجدة سجدتها في الدنيا اطلع بها في الجنة درجة. زي بتاع القرآن كده
مش يقال لصاحب القرآن اقرأ ورتل كما كنت ترتل في الدنيا. فان منزلتك عند اخر اية كنت ايه؟ تردد. كذلك ايضا اهل الصلاة بكل سجدة انت سجدتها في الدنيا تطلع في الجنة درجة
علشان كده اللي داوم على الصلاة في الدنيا ده لا يرضى الله له الا ان يكون في الفردوس الاعلى مع النبي صلى الله عليه وسلم علشان كده لما النبي سأل كعب بن حمزة الاسلمي
عفوا ربيع بن كعب الاسلمي وقال له يا ربيعة سل اطلب مني اللي انت عايزه فقال اسألك ها عايز اكون معك في الجنة. اسألك مرافقتك في الجنة. الفردوس الاعلى. الفردوس الاعلى. قال اذا اعني على نفسك
اسجد كتير تطلع درجة درجة درجة درجة لحد ما تلاقي نفسك في لحظة من لحظات بقيت فين؟ مع النبي في الفردوس الاعلى انت بيتك هنا وبيت النبي على اول الشارع
في الجنة يا رب بس كده ؟ لا. اخر حاجة تديها لك بقى الصلاة قال صلى الله عليه وسلم اذا دخل اهل الجنة الجنة ناداهم ربنا تبارك وتعالى يا اهل الجنة
هل رضيتم بعد اما عاشوا في النعيم بتاعها راضيين قالوا يا رب وما لنا لا نرضى وقد بيضت وجوهنا وادخلتنا الجنة ونجيتنا من النار في رفع ربنا تبارك وتعالى عن وجهه الحجاب
حجابه النور في رفع ربنا عن وجهه الحجاب. فما اعطوا شيئا احب اليهم من لذة النظر الى وجه الله. عز وجل مين اللي هينالها بقى مين اللي هينال بقى اعلى نعيم الجنة اللي هو رؤية ربنا سبحانه وتعالى اللي هينالها اللي كان محافظ على صلاته
لذا قال صلى الله عليه وسلم انكم نختم بالحديث دهو بقى انكم سترون ربكم يوم القيامة كما ترون القمر في افق السماء ليس بينكم وبينه سحاب فان استطعتم نعمل ايه علشان نشوف ربنا في الاخرة؟ فيقول فان استطعتم الا تغلبوا على صلاة قبل طلوع الشمس وقبل غروبها فافعلوا
حافظوا على صلاة الفجر وصلاة العشاء تنالوا رؤية ربنا سبحانه وتعالى في الاخرة سبحان الله! هي لاحظتم معي احنا اتكلمنا على كل مراحل الاخرة احنا ما اتكلمناش عن عن مشاكل في الاخرة
ايوة مشاكل ايه وانت كنت محافز على صلاتك؟ مشاكل ايه وانت كنت محافظ على تواجدك في المسجد اسمعوها مني ونختم بها الكلام اللي حافز على صلاته ما عندهوش مشاكل ولا كربات في الاخرة
لانه كان محافظ على الصلاة. والله عز وجل يقول والذين هم على صلاتهم ها يحافظون اولئك في جنات مكرم اكرام بقى من عند ربنا سبحانه وتعالى. ربنا يجعلني واياكم من المحافظين على هذه الصلوات
لاخر لحظة في حياتنا. جزاكم الله خيرا. هذا وصلى الله على نبينا محمد وعلى اله وصحبه وسلم